ྡན། ཡན་ལག་གི་འདབ་མ་
མཐའ་ཡས་པ་ལ་ས་
ལ་ས་སྟེང་ན་སྤྱོད་པའི་མི་དང་མི་མ་ཡིན་གཞན་ཐམས་ཅད་གནས་པ། ཐམས་ཅད་
ཀྱང་སྐུ་མདོག་སྔོན་པོ་རྡོ་རྗེ་དང་དྲིལ་བུ་འཛིན་པས་རང་འདྲའི་ཡུམ་ལ་འཁྱུད་པ་ཆོས་འབྱུང་གི་
སྟེང་དུ་ཨོཾ་སོ་སོ་ལས། གཡོན་དུ་ཟླ་བ། གཡས་སུ་ཉི་མ། རྒྱབ་ཏུ་དུས་མེ། མདུན་དུ་སྒྲ་གཅན།
དབུས་སུ་ཚངས་པ། གཞན་ཡང་རྒྱལ་ཆེན་རིགས་བཞི་བ་ནས་འོག་མིན་གྱི་བར་གྱི་མཁའ་སྤྱོད་
ཀྱི་ལྷ་ཐམས་ཅད་སྐུ་མདོག་དཀར་བོ་རྡོ་རྗེ་དང་དྲིལ་བུ་འཛིན་པས་རང་འདྲའི་ཡུམ་ལ་འཁྱུད་པ།
འདབ་བརྒྱད་ཀྱི་འོག་ཏུ། ཨཱཿསོ་སོ་ལས་སྟོབས་རྒྱུ། དུང་སྐྱོང་། མཐའ་ཡས། ནོར་རྒྱས། འཇོག་
པོ། རིགས་ལྡན། པདྨ། པད་ཆེན། ཆོས་འབྱུང་གི་ཕྱི་རོལ་གྱི་འོག་ཏུ་ས་འོག་ན་སྤྱོད་པའི་ལྷ་
མིན་དང་། དམྱལ་བ་ལ་སོགས་པ་ཐམས་ཅད་ཀྱང་སྐུ་མདོག་དམར་བོ། རྡོ་རྗེ་དང་དྲིལ་བུ་འཛིན་
པས་རང་འདྲའི་རིག་མ་ལ་འཁྱུད་པ། ཀུན་ཀྱང་ཞལ་ཅིག་ཕྱག་གཉིས་པ། ཕྱག་རྒྱ་ལྔས་བརྒྱན་
པ། གཡས་བརྐྱངས་ཀྱི་སྟབས་ཀྱིས་རང་རང་གི་སྟན་ལ་གནས་པ། ཐམས་ཅད་ཀྱི་ཐུགས་ཀའི་
ས་བོན་གྱི་འོད་ཀྱིས་འགྲོ་བ་ཐམས་ཅད་སྐུ་གསུང་ཐུགས་ཀྱི་ལྷར་བྱས། སྐུ་གསུང་ཐུགས་ཀྱིས་
ལྷ་ཚོགས་ཐམས་ཅད་སྤྱན་དྲངས། གོ་རཱི་ཨ་ཀཪྵ་ཡ་ཛཿ ཞེས་པ་ལ་སོགས་པས་རང་རང་གི་དམ་
ཚིག་པ་ལ་དགུག་གཞུག་བཅིང་མཉེས་པར་བྱ། སྔར་ལྟར་དབང་བསྐུར་བས་སྟེང་མ་རྣམས་ལ་
རྣམ་སྣང་། བར་མ་རྣམས་ལ་མི་བསྐྱོད་པ། འོག་མ་རྣམས་ལ་འོད་དཔག་མེད་ཀྱི་དབུ་བརྒྱན་པར་
གྱུར། དེ་ནས་ཨཉྙཾ་པྲ་ཏིཙྪ་ཡེ་སྭཱ་ཧཱ། ཞེས་པས་མཆོད་ཡོན་དང༔ པ་ཏྱཾ་པྲ་ཏིཙྪ་ཡེ་སྭཱ་ཧཱ། ཞེས་
པས་ཞབས་བསིལ་ཕུལ་ཏེ། ༀ་ཨཱཿཧཱུཾ། ཞེས་པས་བསང་གཏོར་དང་། འཐོར་འཐུང་ཕུལ་ནས།
ལྷ་རྣམས་ཀྱི་ལྗགས་ཧཱུཾ་ལས་བྱུང་བའི་རྡོ་རྗེ་འོད་ཀྱི་སྦུ་གུ་ཅན་གྱིས་བདུད་རྩི་གསོལ་ཞིང་། ཁྱད་
34

༄༅། །རྩ་རྒྱུད་སྙིང་བོ་
རྒྱུད་སྙིང་བོ་ཀྱེེ་རྡོ་རྗེའི་མངོན་རྟོགས་དང་དཀྱིལ་ཆོག་བཞུགས་སོ། །
པཉྩ
པར་ས་འོག་ན་སྤྱོད་པ་རྣམས་བདུད་རྩིའི་རླངས་པའི་ཆར་གྱིས་ཚིམ་པར་བསམ་ལ། ཨཾ་ཨིན་ད།
ཛ་མ་ཛ་ལ་ཛཀྵ། བྷུ་ཏ་བྷ་ཧྲཱི་བ་ཨུ་རཀྵ། ཙན་དྷ་སུ་ཛ་མ་ད་བ་པྲ་ཏ་ལ་པ་ཏ་ལཾ། ཨཥྚ་སཔྤ་སྭཱ་ཧཱ།
ཨི་དཾ་བ་ལིན་བྷུཉྫ་ཛི་ག་ཕུ་ལ་དྷུཔྤ་མཾ་ས་པིཾ་གྷ་ཨ་བྷ་ས་པ། ཀཛྫ་སྭ་ད་ཁཎྚི་ཁུ་ཎེ་ཕེ་ཌ་ག་ད། ༀ་
ཨ་ཀཱ་རོ་མུ་ཁཾ་སརྦ་དྷརྨ་ཎཾ་ཨདྱ་ནུད་པན་ན་ཏྭད། ཨོཾ་ཨཱཿཧཱུྃ་ཕཊ་སྭཱ་ཧཱ། ཞེས་པས་ལན་གསུམ་
གྱིས་ཕུལ་ཏེ། ཨོཾ་འཇིག་རྟེན་སྐྱོང་བ་བརྒྱད་པོ་དང་། སྟེང་གི་ཟླ་ཉི་ཚངས་པ་དང་། འོག་གི་ཀླུ་
ཆེན་བརྒྱད་ལ་སོགས། །མེ་ཏོག་སྤོས་དང་ཤ་ཆེན་དང༌། །ཉ་ཤའི་གཏོར་མ་འདི་བཞེས་ལ། །
བདག་གི་འདོད་དོན་ཀུན་བསྒྲུབས་ཏེ། །གནོད་པ་བསལ་ནས་བཟོད་པར་མཛོད། །ཅེས་བརྗོད་
དོ། །དེ་ནས་གཞི་བདག་གིས་ཐུན་གཏོར་ནི། གཏོར་མ་བཞི་བ་ཨོཾ་ཨཱཿཧཱྃ་གིས་བདུད་རྩིར་བྱིན་
གྱིས་བརླབས་ཏེ། གཞི་བདག་ལ་སོགས་པ་ལ་ཨ་ཀ་རོས་ཕུལ་ནས། སངས་རྒྱས་ཀྱི་བསྟན་པ་
དར་ཞིང་རྒྱས་པ། སེམས་ཅན་ལ་བདེ་སྐྱིད་འབའ་ཞིག་འབྱུང་བ། རྣལ་འབྱོར་པ་བདག་ཅག་གི་
བསམ་སྦྱོར་ཐམས་ཅད་ཆོས་ལྡན་ཡིད་བཞིན་དུ་འགྲུབ་པའི་འཕྲིན་ལས་མཛོད་ཅིག ཅེས་བརྗོད་
པར་བྱའོ། །དེ་ནས་ཁ་ཟས་ཀྱི་རྣལ་འབྱོར་ནི། ཚོགས་ཀྱི་ཡོ་བྱད་བྱིན་གྱིས་བརླབ་པ་དང་། འབུལ་
བ་དང་། དམ་ཚིག་འབུལ་བ་དང་། བླང་བ་ལ་སོགས་ཆོ་ག་བཞིན་བྱས་ནས། ཁ་ཟས་ནང་མཆོད་
ལྟར་བྱིན་གྱིས་བརླབས་ཏེ། ཕུད་དཀོན་མཆོག་ལ་ཕུལ་ནས། ལུས་ཀྱི་མེ་ཐབ་ཀྱི་ལྟེ་བ་ནས་སྙིང་
གའི་བར་དུ། གཏུམ་མོ་མེ་འབར་བའི་དབུས་སུ་དགྱེས་པ་རྡོ་རྗེ་ལྷ་དགུའི་དཀྱིལ་འཁོར་གསལ་
བཏབ་སྟེ། ཁ་ཐབ་ཁུང་། ལག་པ་གཡས་པ་དགང་གཟར། གཡོན་པ་དགང་བླུགས་ཁ་ཟས་སྲེག་
རྫས་སུ་བྱས་ནས་དབུལ་བར་བྱའོ། །
དེ་ནས་མེ་ཏོག་དང་སྤོས་དང་། མར་མེ་ལ་སོགས་པས་ལྷག་གཏོར་རྣམས། ཨོཾ་སརྦ་ཁ་ཁ།
ཁ་ཧི་ཁཱ་ཧི། ཨུཙྪིཥྚ་བྷཀྵ་བྷྱ་སྭཱ་ཧཱ། ཞེས་པས་བསྔོས་ནས། སྔར་གྱི་རྡོ་རྗེའི་གླུ་དང་ཉིན་མོ་བདེ་
35

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལེགས་མཚན་བདེ་ལེགས། ཞེས་སོགས་ཀྱིས་བཀྲ་ཤིས་བྱས་ནས། དགེ་བ་འདི་ཡིས་མྱུར་དུ་
བདག །ཀྱེེ་ཡི་རྡོ་རྗེ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་
ཤོག །རིགས་སུ་སྐྱེས་དང་དམ་ཚིག་དང་། །སྨྱོ་མེད་ཀྱཻ་ཡི་རྡོ་རྗེ་སྟོན། །བླ་མ་ལ་གུས་སྙིང་རྗེ་
ཅན། །སྐྱེ་ཞིང་སྐྱེ་བར་འགྱུར་བར་ཤོག །ལག་པས་རྡོ་རྗེ་དྲིལ་བུ་འཁྲོལ། །ཟབ་མོའི་ཆོས་རྣམས་
ཀློག་པ་དང་། །བཙུན་མོའི་ཁུ་བ་མཉམ་ཟས་ཅན། །སྐྱེ་ཞིང་སྐྱེ་བར་འགྱུར་བར་ཤོག །སེམས་
ཅན་ཐམས་ཅད་བདེ་གྱུར་ཅིག །སེམས་ཅན་ཐམས་ཅད་སྐྱོན་མེད་པར། །གང་གི་ལམ་གྱིས་གྲོལ་
འགྱུར་བ། །དེ་ཡིས་སངས་རྒྱས་མྱུར་ཐོབ་ཤོག །ལྷ་མོ་ཚད་མ་དམ་ཚིག་ཚད་མ་དང་། །དེས་
བརྗོད་གསུང་ཡང་མཆོག་ཏུ་ཚད་མ་སྟེ། །བདེན་པ་དེ་ཡིས་ལྷ་མོ་དེ་དག་རྣམས། །བདག་ལ་
རྗེས་སུ་འཛིན་པའི་རྒྱུར་གྱུར་ཅིག །བླ་མེད་བླ་མའི་ཐུགས་རྗེ་དང་། །རྒྱལ་དང་རྒྱལ་སྲས་རང་
རྒྱལ་དང་། །དགྲ་བཅོམ་བདེན་པའི་བྱིན་རླབས་ཀྱིས། །ཇི་ལྟར་བསྔོས་བཞིན་འགྲུབ་པར་ཤོག །
ཅེས་པས་བསྔོ་བ་དང་སྨོན་ལམ་བྱའོ། །
དེ་ནས་མཆོད་པ་བསང་སྦྱངས་བྱས་ཏེ། དཀྱིལ་འཁོར་གྱི་ལྷ་ལ་ཨགྱྀ་ལ་སོགས་པས་
མཆོད་ཅིང་། ཧཱུཾ་ཨོྃ་གྀ་ཙཾ་བཻ་གྷཾ་པཾ་ཤཾ་ཙཾ་ཊཾ། ཨོཾ་ཨཱཿཧཱུཾ། ཞེས་པས་བདུད་རྩིས་མཆོད་ནས། དཀར་
མོ་རི་དྭགས་ལ་སོགས་པའི་མཆོད་པ་དང་། ཁྱོད་ནི་རྣལ་འབྱོར་མ་ཚོགས་ཡོངས་སུ་བསྐོར།
ཞེས་སོགས་ཀྱིས་བསྟོད་དེ། མགོན་པོ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་བདག་ལ་
དགོངས་སུ་གསོལ། ཁྱེད་རྣམས་ལ་མཁྱེན་པའི་ཡེ་ཤེས། བརྩེ་བའི་ཐུགས་རྗེ། མཛད་པའི་
འཕྲིན་ལས་བསམ་གྱིས་མི་ཁྱབ་པ་མངའ་བ་ལགས་པས། སྤྱིར་སངས་རྒྱས་ཀྱི་བསྟན་པ་དར་བ་
དང་། བསྟན་འཛིན་སྐྱེས་བུ་དམ་པ་སྐུ་ཁམས་བཟང་ཞིང་སྐུ་ཚེ་རིང་ལ། རྣམ་པར་དཀར་བའི་
འཕྲིན་ལས་ཕྱོགས་བཅུར་རྒྱས་པར་མཛད་དུ་གསོལ། ཁྱད་པར་དུ་ཡང་རྣལ་འབྱོར་པ་བདག་
36

༄༅། །རྩ་རྒྱུད་སྙིང་པོ་ཀྱཻ་རྡོ་རྗེའི་མངོན་རྟོགས་དང་དཀྱིལ་ཆོག་བཞུགས་སོ། །
ཕ
ཅག་འཁོར་དང་བཅས་པ་ཐམས་ཅད་ཀྱི་འགལ་རྐྱེན་ཐམས་ཅད་ཉེ་བར་ཞི་བ་དང་། མཐུན་རྐྱེན་
ཐམས་ཅད་ཡིད་བཞིན་དུ་འགྲུབ་པ་དང་། མཆོག་དང་ཐུན་མོང་གི་དངོས་གྲུབ་མ་ལུས་པ། ཚེ་
འདི་ཉིད་ལ་འགྲུབ་པར་མཛད་དུ་གསོལ། ཞེས་པས་དངོས་གྲུབ་བླངས་ཤིང་། ཧེ་རུ་ཀའི་ཡིག་
བརྒྱ་མང་དུ་བཟླས་ནས། མ་འབྱོར་པ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །
བགྱིས་པ་དང་ནི་བགྱིད་བསྩལ་པ། །དེ་ཀུན་མགོན་པོས་བཟོད་པར་མཛོད། ། ཅེས་པས་བཟོད་
པར་གསོལ་ལ། རབ་ཏུ་གནས་པའི་རྟེན་ཡོད་ན། མགོན་པོ་ཐུགས་རྗེ་ཆེན་པོ་དང་ལྡན་པ་ཁྱེད་
རྣམས་བདག་ཅག་ལ་དགོངས་སུ་གསོལ། ཇི་སྲིད་ནམ་མཁའ་དང་མཉམ་པའི་སེམས་ཅན་ཐམས་
ཅད་ཀྱིས་མི་གནས་པའི་མྱང་འདས་ཀྱི་གོ་འཕང་མ་ཐོབ་ཀྱི་བར་དུ་བརྟན་པར་བཞུགས་ནས་
སེམས་ཅན་གྱི་དོན་མཛད་དུ་གསོལ། ཁྱད་པར་དུ་ཡང་བདེ་བར་གཤེགས་པའི་རྟེན་འདི་རྣམས་
ལ་འབྱུང་བ་ཆེན་པོ་བཞི་ཡིས་གནོད་པ་མ་བྱུང་གི་བར་དུ་བརྟན་པར་བཞུགས་ནས་བདག་ཅག་
ལ་སོགས་པའི་སེམས་ཅན་ཐམས་ཅད་ཀྱི་དོན་མཛད་དུ་གསོལ། །ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ།
ཞེས་པས་བརྟན་བཞུགས་བྱས། གཏོར་འགྲོན་གྱི་ཡེ་ཤེས་པ་རྣམས། ༀ་ཨདྨ་མ་ཀོ་ཏིཥྛ་ཧཱུཾ་སྭཱ་
ཧཱ། །ཞེས་པས་དབུགས་ནང་དུ་འཇུག་པ་དང་། ལྷན་ཅིག་བདག་གི་ལུས་ལ་བསྟིམ་པར་བྱ་ཞིང་།
དམ་ཚིག་པ་རྣམས་ཡིག་བརྒྱའི་མཐར་མུ༔ ཞེས་པས་གཤེགས་སུ་གསོལ་ཏེ། ཁྱད་པར་གདུག་
པ་ཅན་རྣམས་ཨོཾ་སརྦ་དཥ་གཙ་ཧཱྃ་ཕཊ། ཅེས་པ་ལན་གསུམ་གྱིས་བསྐྲད་པར་བྱའོ། །དེ་ནས་
ཡིག་འབྲུ་གསུམ་གྱིས་གནས་གསུམ་དང་། མིག་ཏུ་གཏི་མུག་རྡོ་རྗེ་མ་ལ་སོགས་པས་སྐྱེ་མཆེད་
རྣམས་བསྲུངས་ཏེ། སྟོན་མཆོག་དམ་པ་ལ་སོགས་པས་བཀྲ་ཤིས་བྱའོ། །
དེ་ནས་ཐུན་མཚམས་ཀྱི་རྣལ་འབྱོར་ནི། ཐུན་མཚམས་ཀུན་ཏུ་མཆོད་བསྟོད་ནས་བཀྲ་
ཤིས་ཀྱི་བར་གྱི་རྗེས་ཆོག་དེ་དག་བྱས་ནས། སྣང་བ་ལྷ། གྲགས་པ་སྔགས། འགྱུ་བ་ཏིང་ངེ་
37

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཛིན་དུ་བྱས་ཏེ། དགེ་བའི་བྱ་བ་ལ་འབད་པར་བྱའོ། །དེ་ནས་ཉལ་བའི་རྣལ་འབྱོར་ནི། རང་གི་
ཐུགས་ཀའི་ཧཱུཾ་ལས་འོད་འཕྲོས་སྣོད་བཅུད་སྲུང་འཁོར་ལ་བསྡུ། དེ་དུར་ཁྲོད་བརྒྱད་ལ། དེ་
གཞལ་ཡས་ཁང་ལ། དེ་ལྷ་མོ་བརྒྱད་ལ། དེ་རང་གི་སྐྱེ་མཆེད་ལ། རང་ཡབ་ཡུམ་ཡང་ཧཱུཾ་ལ། ཧཱུཾ་
ཡང་ནཱ་དའི་བར་དུ་བསྡུས་ཏེ། ནཱ་དའི་ངོ་བོ་བསམ་གྱིས་མི་ཁྱབ་པ། རྣམ་པར་མི་རྟོག་པའི་ཏིང་ངེ་
འཛིན་གྱི་ངང་ལ་ཉལ་བའམ། ཡང་ན་ཞུ་བདེ་ལྷན་ཅིག་སྐྱེས་པའི་བདེ་བས་ཉལ་ལོ། །དེ་ནས་ལྡང་
བའི་རྣལ་འབྱོར་ནི། ནཱ་ད་ལས་རིམ་གྱིས་ཧཱུཾ་གྲུབ་སྟེ། ཧཱུཾ་ཞེས་བརྗོད་པས་ཀྱི་ཡི་རྡོ་རྗེ་ལྷནཅིག་
སྐྱེས་པའི་སྐུར་བཞེངས་ནས། བདུད་རྩི་མྱངས་པས་དག་པར་བྱས་ཏེ། ལྷའི་རྣལ་འབྱོར་ལ་འཇུག་
པར་བྱའོ། །རྗེས་ཀྱི་ཆོ་ག་བཤད་ཟིན་ཏོ། །
ཀྱཻ་ཡི་རྡོ་རྗེ་རྩ་བའི་རྒྱུད་ཀྱི་མངོན་པར་རྟོགས་པ་རྒྱས་པའི་རྒྱས་པའོ། །དེ་ནས་དེའི་མངོན་
པར་རྟོགས་པ་རྒྱས་པའི་འབྲིང་བོ་ནི། སྲུང་འཁོར་གྱི་སྐབས་སུ་ཡབ་ཀྱི་རྡོ་རྗེ་ནས་ཧཱུཾ་བཅུའི་ས་
བོན་ཡུམ་གྱི་པདྨར་ཕྱུང་བ་ཡོངས་སུ་གྱུར་པ་ལས་ཁྲོ་བོ་བཅུ་སྤྲོས་ཏེ། ཞེས་པ་དང་། མངོན་བྱང་
གི་སྐབས་སུ་དབུས་ཀྱི་གདན་གྱི་སྟེང་དུ་མཚན་སོ་གཉིས་ཀྱི་སྙིང་བོ། ཨ་ཨཱཿཞེས་པ་དང་། ཉི་ཟླ་
ཁ་སྦྱོར་གྱི་དབུས་སུ་ཧཱུཾ་ཨཾ། ཞེས་པ་དང་། མངལ་འབྱིན་གྱི་སྐབས་སུ་ཡབ་ཀྱི་རྡོ་རྗེ་ནས། གཾ་ཙཾ་བཾ་
གྷཾ་པཾ་ཤཾ་ཙཾ་ཌཾ། གྱི་ས་བོན་དུ་གྱུར་པ་ཡུམ་གྱི་པདྨར་ཕྱུང་བས་བྷ་གའི་འདབ་མ་ཤར་དུ་གྲི་གུག་གྀ་
གིས་མཚན་པ། ལྷོར་ཅང་ཏེའུ་ཙཾ་གིས་མཚན་པ། ནུབ་ཏུ་རུས་སྦལ་བཾ་གིས་མཚན་པ། བྱང་དུ་ལྟོ་
འཕྱེ་གྷཾ་གིས་མཚན་པ། བྱང་ཤར་དུ་ཤར་བ་པཾ་གྱིས་མཚན་པ། ཤར་ལྷོར་དགེ་སློང་ཤཾ་གིས་མཚན་
པ། ལྷོ་ནུབ་ཏུ་འཁོར་ལོ་ཙཾ་གིས་མཚན་པ། ནུབ་བྱང་དུ་སྣ་ཚོགས་རྡོ་རྗེ་ཌཾ་གྱིས་མཚན་པ། དེ་
རྣམས་འོད་དུ་ཞུ་བ་ལྷ་མོ་བརྒྱད་དུ་གྱུར་ནས། སྦྱོར་མཚམས་ནས་སྤྲོས་ཏེ། དེ་ཡང་ཤར་སྒོར་གོ་རཱི་
ཞེས་སོགས་དང་། མིག་ཏུ་མཾ་ལས་གཏི་མུག་རྡོ་རྗེ་མ་ཞེས་སོགས་དང་ལྷ་ཐམས་ཅད་ཀྱི་ཐུགས་
38

༄༅། །རྩ་རྒྱུད་སྙིང་བོ་ཀྱཻ་རྡོ་རྗེའི་མངོན་རྟོགས་དང་དཀྱིལ་ཆོག་བཞུགས་སོ། །
།
པཾ
ཀར་རིམ་པ་ལྟར། ཧཱུཾ་ལས་ཀྱཻ་ཡི་རྡོ་རྗེ་ཞེས་སོགས་དང་། གཏོར་མའི་སྐབས་སུ་པདྨ་འདབ་བརྒྱད་
པར་སྐད་ཅིག་གིས་ལྷ་དགུ་བསྐྱེད་པ་དང་། ཧེ་རུ་ཀ་དཔལ་འཁོར་བཅས་རྣམས། །མཆོད་སྦྱིན་
གཏོར་མ་འདི་བཞེས་ནས། །ཞེས་པ་རྣམས་ཁྱད་པར་ཏེ། གཞན་རྣམས་སྔ་མ་དང་འདྲའོ། །
མངོན་པར་རྟོགས་པ་རྒྱས་པའི་བསྡུས་པ་ནི།
སྲུང་འཁོར་གྱི་སྐབས་སུ་ཡབ་ཀྱི་རྡོ་རྗེ་ནས་
ཡུམ་གྱི་པདྨར་ཕྱུང་བ་ཡོངས་སུ་གྱུར་པ་ལས། ཁྲོ་བོ་བཅུ་སྤྲོས་ཏེ་ཞེས་པ་དང་། རྒྱུ་རྡོ་རྗེ་འཛིན་པ་
སྐུ་མདོག་དཀར་བོ་རྩ་ཞལ་དཀར་བོ། གཡས་སྔོ་བ། གཡོན་དམར་བ་ཞེས་པ་དང་། མངལ་འབྱིན་
གྱི་སྐབས་སུ། ཡབ་ཀྱི་རྡོ་རྗེ་ནས། གཾ་ཙཾ་བཾ་གྷཾ་པཾ་ཙཾ་ཌཾ་གྱི་ས་བོན་དུ་གྱུར་པ་ཡུམ་གྱི་པདྨར་ཕྱུང་བ་
འོད་དུ་ཞུ་བ་ལས། ལྷ་མོ་བརྒྱད་དུ་གྱུར་ཅེས་པ་དང་། མིག་ཏུ་གཏི་མུག་རྡོ་རྗེ་མ་ཞེས་པ་ལ་སོགས་
པ་དང་། ལྷ་ཐམས་ཅད་ཀྱི་ཐུགས་ཀར་རིམ་པ་ལྟར། ཀྱཻ་ཡི་རྡོ་རྗེ་ཞེས་པ་ལ་སོགས་པ་དང་། རྫོགས་
རིམ་གྱི་སྐབས་སུ་མི་ཆོས་བཞི་ལྡན་འབར་བར་གྱུར་ཏེ། དེ་ལྟ་བུའི་འབར་འཛག་དཀར་དམར་གྱི་
རྣམ་པ་ལ་ཡིད་རྩེ་གཅིག་ཏུ་གཏོད་པ་དང་། གཏོར་མའི་སྐབས་སུ་འབྱུང་བོའི་གཏོར་མ་ལ་
སོགས་པ་དང་། ལྷག་གཏོར་གྱི་སྐབས་སུ། ཨོཾ་ཨུ་ཙྪིཥྞ་བ་ལིནྡ་བྷཀྵ་སི་སྭཱ་ཧཱ། ཞེས་པས་སྦྱིན་ཏེ།
གཞནཐམས་ཅད་རྒྱས་པའི་འབྲིང་བོ་དང་འདྲའོ། །དཔལ་དེ་ཁོ་ན་ཉིད་འདུས་པ་ལས་རྩ་རྒྱུད་
སྙིང་བོ་ཀྱེེ་ཡི་རྡོ་རྗེའི་མངོན་པར་རྟོགས་པ་རྒྱས་པ། ལེའུ་ཚན་བཅུ་དྲུག་པའོ།། །།
༼སྦྱོར་བ་ལ་ཁྲུས་ཀྱི་རྣལ་འབྱོར། སྡིག་སྦྱོང་གི་རྣལ་འབྱོར། ཚོགས་གསག་གི་རྣལ་
འབྱོར། སྲུང་འཁོར་གྱི་རྣལ་འབྱོར། དངོས་གཞི་ལ། བསྐྱེད་རིམ་དང་། རྫོགས་རིམ་གཉིས།
རྗེས་སྦྱོར་གྱི་རྣལ་འབྱོར། སྐུ་རྣམ་དག གསུང་བཟླས་པ། སྐུ་གསུང་ཐུགས་སྤྲོས་མེད། འཕྲིན་
ལས་མཆོད་གཏོར། ཁ་ཟས། ཐུན་མཚམས། ཉལ་བ། ལྡང་བའི་རྣལ་འབྱོར་རེ་བརྒྱད། དེ་
འབྲིང་བོ་བསྡུས་པ། ༽ 2
ས་ན་བ་།
39

༸་དོང་པཎ་ཆེན་གྱི་གསུང་འབུམ་ཆེན་མོ།